Γνωμοδότηση της Οικονομικής και Κοινωνικής Επιτροπής για την «Πρόταση οδηγίας του Συμβουλίου για την τροποποίηση της οδηγίας 91/439/ΕΟΚ σχετικά με την άδεια οδήγησης» ()

(96/C 204/07)

Στις 22 Μαρτίου 1996, και σύμφωνα με το άρθρο 75 της Συνθήκης περί ιδρύσεως της Ευρωπαϊκής Κοινότητας, το Συμβούλιο αποφάσισε να ζητήσει τη γνωμοδότηση της Οικονομικής και Κοινωνικής Επιτροπής για την ανωτέρω πρόταση.

Το τμήμα μεταφορών και επικοινωνιών, στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 10 Aπριλίου 1996, με βάση την εισηγητική έκθεση του κ. Donovan.

Κατά την 335η σύνοδο ολομέλειας της 24ης και 25ης Απριλίου 1996 (συνεδρίαση της 24ης Απριλίου 1996), η Οικονομική και Κοινωνική Επιτροπή υιοθέτησε, με 108 ψήφους υπέρ, 3 κατά και 4 αποχές, την ακόλουθη γνωμοδότηση.

1. Εισαγωγή

1.1. Το κοινοτικό πρότυπο για την άδεια οδήγησης που είχε θεσπισθεί από την οδηγία 80/1263/ΕΟΚ (), προσαρμόσθηκε με την οδηγία 91/439/ΕΟΚ ώστε να ληφθεί συγκεκριμένα υπόψη η εναρμόνιση των κατηγοριών των οχημάτων και για να διευκολυνθεί η κατανόηση της άδειας οδήγησης. Η νέα οδηγία τίθεται σε ισχύ την 1η Ιουλίου 1996.

1.2. Το άρθρο 4, παράγραφος 1 της οδηγίας 91/439/ΕΟΚ () προβλέπει ότι «στις άδειες οδήγησης πρέπει να αναφέρονται οι όροι υπό τους οποίους επιτρέπεται στον οδηγό να οδηγεί» και στο παράρτημα Ι αναφέρεται ότι στις σελίδες 3 και 4 της άδειας οδήγησης θα πρέπει να περιλαμβάνονται πρόσθετες πληροφορίες ή περιορισμοί σε κωδικοποιημένη μορφή για καθεμία από τις κατηγορίες ή υποκατηγορίες. Στο παράρτημα αναφέρεται επίσης ότι οι κωδικοί που αριθμούνται από 1 έως 99 αποτελούν εναρμονισμένους κοινοτικούς κωδικούς ενώ οι αριθμούμενοι από 100 και άνω είναι εθνικοί κωδικοί με ισχύ που περιορίζεται στην οδήγηση στην επικράτεια του κράτους που εξέδωσε την άδεια.

2. Η πρόταση της Επιτροπής

2.1. Προτείνεται τροποποίηση της ανωτέρω οδηγίας προκειμένου

- να υιοθετηθεί μια εναρμονισμένη κωδικοποίηση των πρόσθετων μνειών και των αρχών λειτουργίας τους όπως ορίζει η οδηγία (άρθρο 1) 7

- να συσταθεί επιτροπή που θα παρέχει συμβουλές στην Επιτροπή σχετικά με οποιοδήποτε θέμα που σχετίζεται με τα παραρτήματα της οδηγίας 91/439/ΕΟΚ και μπορεί να προκύψει λόγω της επιστημονικής και της τεχνικής προόδου 7

- να αναθεωρηθεί το άρθρο 3, παράγραφος 3, τρίτη περίπτωση της οδηγίας 91/439/ΕΟΚ ώστε να ευθυγραμμιστεί με την εμπορική ονομασία και να συμπεριλάβει τη μείωση της μέγιστης εκ κατασκευής ταχύτητας από τα 50 στα 45 χιλιόμετρα ανά ώρα.

3. Γενικές παρατηρήσεις

3.1. Η πρόταση της Επιτροπής αποτελεί λογική συνέχεια και σημαντική επέκταση των προηγούμενων οδηγιών. Η πρόταση, η οποία θα τεθεί σε ισχύ την 1η Ιουλίου 1996, έχει ως αντικείμενο τη χρήση και εναρμόνιση της κωδικοποίησης για τη διευκόλυνση της κατανόησης των αδειών.

3.2. Η σύσταση επιτροπής για την επικουρία και ενημέρωση της Επιτροπής έχει εξαιρετική σημασία διότι έτσι παρέχεται η απαραίτητη ευελιξία στην οδηγία όσον αφορά την ανάγκη αναθεώρησης των μνειών που μπορεί να προκύψει από τις επιστημονικές, τεχνικές και διοικητικές αλλαγές και εξελίξεις.

3.3. Η πρόταση της Επιτροπής αποτελεί ένα ακόμη χρήσιμο βήμα για τη βελτίωση της οδικής ασφάλειας και τη διευκόλυνση της αμοιβαίας αναγνώρισης των αδειών οδήγησης και, συνεπώς, της ελεύθερης κυκλοφορίας των προσώπων στην Ευρώπη.

3.4. Η ΟΚΕ υποστηρίζει πλήρως την πρόταση οδηγίας.

Βρυξέλλες, 24 Απριλίου 1996.

Ο Πρόεδρος

της Οικονομικής και Κοινωνικής Επιτροπής

Carlos FERRER

() ΕΕ αριθ. C 110 της 16. 4. 1996, σ. 7.

() ΕΕ αριθ. L 375 της 31. 12. 1980, σ.1 7 EE αριθ. C 197 της 23. 8. 1976, σ. 32.

() ΕΕ αριθ. L 237 της 24. 8. 1991, σ. 1 7 EE αριθ. C 159 της 26. 6.1989, σ. 1.